b'\n_START_ARTICLE_\nCesar Konin\n_START_SECTION_\nTradicionalna zgodba\n_START_PARAGRAPH_\nOsebno ime (imina) cesarja Konina\xc2\xa0je bilo \xc5\xa0irakabe (\xe7\x99\xbd\xe5\xa3\x81). Kot sin cesarskega princa \xc5\xa0ikija in vnuk cesarja Tend\xc5\xbeija\xc2\xa0je bilo njegovo formalno poimenovanje princ \xc5\xa0irakabe. Sprva ni bil v liniji za nasledstvo, saj je prestol dr\xc5\xbeala linija cesarja Tenmuja._NEWLINE_Poro\xc4\x8dil se je s cesarsko princeso Ikami, h\xc4\x8derko cesarja \xc5\xa0omuja, s katero je imel sina. Po smrti svakinje, cesarice \xc5\xa0otoku, je bil imenovan za dedi\xc4\x8da. Visoki dvorjani so trdili, da je cesarica zapustila pismo, v katerem ga je imenovala za naslednika. Pred tem je veljal za ne\xc5\xbenega \xc4\x8dloveka brez politi\xc4\x8dnih ambicij._NEWLINE_Konin je imel pet \xc5\xbeena in sedem cesarskim otrok._NEWLINE_Cesarja Konina tradicionalno \xc4\x8dastijo na njegovem grobu; cesarska hi\xc5\xa1a je dolo\xc4\x8dila Tahara no Higa\xc5\xa1i ni Misasagi\xc2\xa0(\xe7\x94\xb0\xe5\x8e\x9f\xe6\x9d\xb1\xe9\x99\xb5) v Nari kot njegov mavzolej.\n_START_SECTION_\nZapu\xc5\xa1\xc4\x8dina\n_START_PARAGRAPH_\nKonin je sku\xc5\xa1al obnoviti dr\xc5\xbeavne finance in upravno organizacijo, ki so postale skorumpirane pod vladavino cesarice Koken.\n_START_SECTION_\nPoliti\xc4\x8dni spori glede naslednika\n_START_PARAGRAPH_\nKmalu po ustoli\xc4\x8denju leta 770 (Hoki, 1. leto) je povzdignil \xc5\xbeeno, cesarsko princeso Ikami do cesarice in naslednje leto imenoval njenega sina, cesarskega princa Osabeja za kronskega princa. Kot vnuk cesarja \xc5\xa0omuja je bil Osabe potomec linije cesarja Tenmuja, ki pa na koncu ni dosegla prestola. Leta 772 so mu odvzeli ta naziv in ga podelili cesarskemu princu Jamabeju, potomcu druge \xc5\xbeenske, ki postane cesar Kanmu._NEWLINE_Kronika\xc2\xa0\xc5\xa0oku Nihongi (\xe7\xb6\x9a\xe6\x97\xa5\xe6\x9c\xac\xe7\xb4\x80) pravi, da se je zamenjava zgodila tako: v tretjem mesecu 3. leta Hoki (772) je bila Ikami obto\xc5\xbeena, da je preklela svojega mo\xc5\xbea, zato ji je cesar vzel naziv cesarice. V petem mesecu istega leta je njegov sin Osabe ostal brez nasledstva. V 4. letu Hoki (773) sta bila obto\xc5\xbeena umora cesarske princese Nanive (Koninove sestre) s preklinjanjem. Te obto\xc5\xbebe so ju stale nazivov. Skupaj so ju zaprli v hi\xc5\xa1o v provinci Jamato, kjer sta po dveh letih na isti dan (27. dan 4. meseca 6. leta Hoki, 29. maja 775) umrla._NEWLINE_Leta 772 je princ Jamabe postal dedi\xc4\x8d. Njegova mama Takano no Niigasa je bila potomka korejskega kralja Muryeonga iz kraljestva Baekje. Ker njen klan ni imel politi\xc4\x8dne mo\xc4\x8di, se njegovo imenovanje brez Osabejevega izgona verjetno ne bi moglo zgoditi, saj je bil najplemenitej\xc5\xa1i mo\xc5\xa1ki potomec cesarja Konina kot sin cesarske princese in cesarice._NEWLINE_Danes poudarjajo, da so bile obto\xc5\xbebe proti Ikami in Osadu zgolj spletka, da mu spodnesejo prestol, saj naj bi ju dal Fud\xc5\xbeivara no Momokava ubiti._NEWLINE_Pozna leta Koninove in zgodnja leta Kanmujeve vladavine so bila polna katastrof, ki so jih ljudje razumeli kot povra\xc4\x8dilo za vse plemenite \xc5\xbertve politi\xc4\x8dnih sporov, tudi glede Ikami in Osada. Leta 800 so med Kanmujevo vladavino princesi Ikami posmrtno vrnili naziv cesarice. Zgradili so tudi mnogo kapel in sveti\xc5\xa1\xc4\x8d, kot je sveti\xc5\xa1\xc4\x8de Kamigorjo (\xe4\xb8\x8a\xe5\xbe\xa1\xe9\x9c\x8a\xe7\xa5\x9e\xe7\xa4\xbe).'